પોલીસના જણાવ્યા અનુસાર ૨૦ વર્ષીય ઈર્શાદ પઠાણકોટમાં રોડની સાઈડમાં કેબલ નાખવાનું કામ કરી રહ્યો હતો. તે તેના સ્માર્ટ ફોનથી પઠાણકોટના સેના મથક સહિત મુખ્ય સ્થળોની તસવીર ખેંચીને સજ્જાદને મોકલતો હતો. સજ્જાદ આ તસવીરો પાકિસ્તાનની ગુપ્તચર અેજન્સી આઈઅેસઆઈ અને આતંકવાદી સંગઠનોને મોકલતો હતો. ઈર્શાદને રવિવારે મોડી રાતે પોલીસે પૂછપરછ માટે અયકાયતમાં લીધો હતો. પરંતુ પોલીસ આ અંગે કંઈ કહેવાનો ઈનકાર કરી રહી હતી. અેવું જણાવવામાં આવે છે કે પકડાયેલા આ યુવકના મોબાઈલ ફોનમાંથી સેના મથક અને અન્ય મુખ્ય સ્થળોની તસવીરો મળી છે. તેમજ તેની પાસેથી અન્ય સંવેદનશીલ માહિતીવાળા કાગળો પણ મળ્યા છે.